**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΓΕΝΙΚΗΣ ΠΑΙΔΕΙΑΣ)**

**3ο ΘΕΜΑ**

Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται, να αναφερθείτε:

**α.** στους λόγους για τους οποίους αναπτύχθηκαν εθνικά κινήματα στα Βαλκάνια κατά τον 19ο αιώνα. (μονάδες 15)

**β.** στην περίπτωση της Βουλγαρίας και στον τρόπο με τον οποίο τα εθνικά κινήματα διαμορφώνονται με πρόταγμα τη θρησκεία ή το δόγμα. (μονάδες 10)

**Μονάδες 25**

**ΚΕΙΜΕΝΟ**

Μετά τον Κριμαϊκό πόλεμο, οι Έλληνες δεν είναι πια οι μόνοι που διεκδικούν την κληρονομιά της Οθωμανικής αυτοκρατορίας στα Βαλκάνια. Και άλλοι λαοί προχωρούν το ίδιο προς την καθολική χειραφέτηση. Η Σερβία και το Μαυροβούνιο εξασφαλίζουν ευρύτερη αυτονομία, οι παραδουνάβιες Ηγεμονίες διαμορφώνονται σε ενοποιημένο κράτος και τίθεται το πρόβλημα της ανεξαρτησίας των Βουλγάρων. Η ελληνική «Μεγάλη Ιδέα» θα προσκρούσει στην αντίστοιχη ιδεολογία των άλλων, νέων βαλκανικών εθνών. […] Οι εθνικές βαλκανικές αντιθέσεις γίνονται πιο σαφείς με το βουλγαρικό σχίσμα. Η διαμάχη αρχίζει στα 1830, όταν οι Βούλγαροι ζητούν αρχιερείς της εθνικότητάς τους και τη χρήση της βουλγαρικής γλώσσας στη λατρεία και την εκπαίδευση, κι εντείνεται το 1858, όταν, με την ευκαιρία της επεξεργασίας των καταστατικών των ορθόδοξων κοινοτήτων, απαιτούν Βουλγαρική ημιανεξάρτητη Εκκλησία. Η διαμάχη καταλήγει σε ολοκληρωτικό σχίσμα.

Σβορώνος, Ν., *Επισκόπηση της Νεοελληνικής ιστορίας*, Θεμέλιο, Αθήνα 1986, σ. 97.